ཡང་དག་པའི་གཟན་ཆག་འདྲེས་སྦྱོར་བྱ་ཐབས།
གཟན་ཆག་རིགས་མི་འདྲ་བར་ཁྱད་ཆོས་རེ་ཡོད་སྟབས་གཟན་ཆག་དེ་
དག་གི་ཁྱད་ཆོས་ལ་གཞིགས་ཏེ་འདྲེས་སྦྱོར་བྱ་དགོས།
Dཚད་ལྡན་བཀོལ་སྤྱོད་བྱ་དགོས། ངེས་པར་དུ་གཟན་ཆག་རིགས་མི་
འདྲ་བར་ཕན་ཚུན་ཚད་གཞི་འདྲ་མཚུངས་ཤིག་འདྲེས་སྦྱོར་བྱས་ན་འཚོ་རྒྱུ་སྙོམ་
སྒྲིག་ཡོང་ཐུབ།
@ གཟན་ཆག་འདྲེས་སྦྱོར་བྱས་རྗེས་དཀྲུག་དཀྲུག་ཡང་ཡང་ གཏོང་
དགོས། འདྲེས་སྦྱོར་བྱེད་སྐབས་སྔོན་ལ་སྐམ་ ཤས་ཆེ་བའི་གཟན་ཆག་བླུག་
དགོས་པ་དང་དེ་ནས་བཞའ་རླན་ལྡན་ཚད་ཆེ་བའི་གཟན་ཆག་བླུགས་ནས་
དཀྲུག་དཀྲུག་ལེགས་པོ་བྱས་ན་འཚོ་རྒྱུ་ནུས་པ་བརྒྱ་ཆ2 – བརྒྱ་ཆ3འཕར་
སྣོན་ཡོང་ཐུབ།
③ འབྲུ་རྡོག་གི་གཟན་ཆག་འདྲེས་སྦྱོར་བྱ་ཐབས། ས་ཁུལ་མང་དག་
ཅིག་ལ་འཚོ་རྒྱུ་ལེགས་པའི་སྤུས་ལེགས་གཟན་ཆག་དཔེར་ན་འབྲས་སྙིགས་དང་
གྲོ་སྙིགས། སྦང་མ་སོགས་ཆུའི་ནང་སྦངས་ནས་གཟན་ཆག་གཞན་དང་འདྲེས་
སྦྱོར་བྱས་ཏེ་སྟེར་སྐབས་ཉིན་གུང་སྟེར་བའི་གཟན་ཆག་རྣམས་ཕྱི་དྲོ་ཆུ་ཚོད7
-8མཚམས་སུ་ལྕི་བའི་ནང་འབྲུ་རྡོག་དང་སྦང་མ་རྡོག་པོ་རང་འཇགས་གཏོང་
360

གི་ཡོད་སྟབས་སྤུས་ལེགས་གཟན་ཆག་གི་ནུས་པ་ཁྱོན་ཡོངས་ནས་འདོན་སྤེལ་བྱ་
ཐུབ་ཀྱི་ཡོད། · དེའི་རྒྱུ་མཚན་ནི་འབྲུ་རྡོག་དང་སྦང་མ་རྡོག་པོ་རྣམས་ཕོ་བས་
ལེགས་པོ་འཇུ་མི་ཐུབ་པར་ལྕི་བའི་ནང་གཏོང་གི་ཡོད།
ཡང་དག་པའི་གཟན་ཆག་འདྲེས་སྦྱོར་བྱ་ཐབས་ནི་འབྲུ་རྡོག་དང་འབྲས་
རྡོག་རྣམས་ཞིབ་འཐག་འཕྲུལ་འཁོར་ནང་བླུགས་ནས་ཞིབ་པོ་བཏགས་རྗེས་
གཟན་ཆག་གཞན་དང་འདྲེས་སྦྱོར་བྱས་ནས་སྟེར་ན་སྤུས་ལེགས་གཟན་ཆག་གི་
ནུས་པ་ལེགས་པོ་ཐོན་ཐུབ། ཡང་སྦང་མ་རྣམས་ཉི་མར་བསྐམས་རྗེས་ཞིབ་
འཐག་འཕྲུལ་འཁོར་ནང་བཏགས་ནས་མ་རྨོས་ལོ་ཏོག་ཕྱེ་མ་འདྲེས་སྦྱོར་བྱས་ཏེ་
སྟེར་ན་ཕན་འབྲས་ལེགས་པོ་ཐོན་ཐུབ།